《美人诗二十二首 其一 楼登》
明代·黎景义

柳外巍楼百尺馀，凝妆凭眺柳条疏。凤凰下上依箫史，燕子凄凉忆尚书。

羿妇近看留作镜，封姨高接剪成裾。王孙远陌寻芳草，目断齐云马足徐。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。